कृषिगीत /भैनी

रोपाँईमा गाँउने कृषिगीत /भैनी
१— अयोध्याका खोला देउली लेखि हाल्यो आका, बाँच ददा रामचन्द्र कैसो कैसो बोल्यो । बाँच वोल्या लक्षिमन तमी जति बाँच, रामचन्द्र लक्षिमन बाबास लेख्यो,भरत शत्रुधन रानपात बोल्यो ।
२— साईभाउ भूमि माटी बुन्नरा काँसे मिजुरा । ढवाँङ–ढवाँङ, हाइहो देवी लाई सलाम हो बाली विनोदा ।। ढवाँङ–ढवाँङ
साईभाउ दाईनो भया कूले मट्टे काँसे मिजुरा । ढवाँङ–ढवाँङ, हाइहो तमरी सलाम हो बालि विनोदा ।। ढवाँङ–ढवाँङ
साईभाउ लागि गयो अषाडै मैना काँसे मिजुरा । ढवाँङ–ढवाँङ ,हाई हो बजि गैछ ढोल हो बाली विनोदा ।। ढवाँङ–ढवाँङ
साईभाउ मुख्यका गडाकी रोपाँई काँसे मिजुरा, ढवाँङ–ढवाँङ ,हाईहो आजैहोकी भोल हो काँसे विनोदा ।। ढवाँङ–ढवाँङ
साईभाउ कोट साइकी बेडिई रोपाई काँसे मिजुरा । ढवाँङ–ढवाँङ ,हाइहो सेराईनो अन्नु छ हो बाली विनोदा ।। ढवाँङ–ढवाँङ
साईभाउ मल्ला घरै मेरी बउजु काँसे मिजुरा । ढवाँङ–ढवाँङ ,हाइहो चामल पैचो दिया हो ब बाली विनोदा।। ढवाँङ–ढवाँङ
साईभाउ तल्ला घर मेरा गोसी काँसे मिजुरा । ढवाँङ–ढवाँङ ,हाईहो घट्ट पिसि दिया बाली विनोदा ।। ढवाँङ–ढवाँङ
 डोटी बोगटान

श्रेणी:गीत